Berlini Állami Operaház

A Berlini Állami Operaház (Staatsoper Unter den Linden) színház Berlinben, az Unter den Linden és a Bebelplatz között, a Mitte kerületben. A színház zenekara a Staatskapelle Berlin. Műemléki védelem alatt áll. Épülete Neoklasszicista stílusban emelte 1741 és 1743 között Georg Wenzeslaus von Knobelsdorff a Forum Fridericianum első épületeként. 1742. december 7-én a Hofoper a Caesar és Kleopátra című Carl Heinrich Graun-operával nyilt meg. 1843–44-ben az épületet egy tűzvész után restaurálták. A munkálatokat Carl Ferdinand Langhans irányította, de csak az épület belsejét módosították, így a Königliches Opernhaus (Királyi Udvari Opera) lett. A Windsori víg nőket 1849-ben itt mutatták be. Jelenlegi nevét 1918-ban kapta. A Wozzeck világpremierje 1925-ben itt volt. 1928-ban egy felújítás után újra megnyitották A varázsfuvola előadásával, Richard Tauber főszereplésével. A második világháború alatt az épület súlyos károkat szenvedett a brit Királyi Légierő 1941. április 10-i légitámadásában. Az újjáépítés azonnal megkezdődött Adolf Hitler utasítására, hogy demonstrálják a töretlen harci morált. 1942. december 12-én a belső terét megváltoztató ház 1450 ülőhellyel Wagner: A nürnbergi mesterdalnokok előadásával ünnepelte fennállásának 200. évfordulóját Wilhelm Furtwängler vezényletével. 1952 és 1955 között rekonstrukciót hajtott végre rajta Richard Paulick építész, majd szeptember 4-én újra megnyitották, ugyanannyi ülőhellyel és ugyanazzal az operával Franz Konwitschny rendezésében. 1990-ig a Német Demokratikus Köztársaság területéhez tartozó Kelet-Berlinbrn állt. Művészeti és zenei vezetők, zenei főigazgatók Zenei főigazgatók 1918-ig 1786–1790: Johann Christian Frischmuth, udvari karnagya (Hofkapellmeister) 1787–1796: Karl Bernhard Wessely, udvari karnagya 1792–1821: Bernhard Anselm Weber, udvari karnagya 1816–1818: Joseph Augustin Gürrlich, udvari karnagya 1816–1822: Bernhard Romberg, udvari karnagya 1820–1841: Gaspare Spontini, zenei főigazgató 1842–1851: Giacomo Meyerbeer, zenei főigazgató 1845–1868: Wilhelm Taubert, udvari karnagya 1848–1849: Otto Nicolai, udvari karnagya 1871–1881: Robert Radecke, udvari karnagya 1908–1912: Karl Muck, ab 1892 udvari karnagya, 1908-tól zenei főigazgató 1908–1918: Richard Strauss, 1898-tól 1. udvari karnagya, 1908-tól zenei főigazgató 1913–1918: Leo Blech, 1906-tól udvari karnagya, 1913-tól zenei főigazgató Zenei vezetők 1918-tól 1918–1923: Leo Blech 1923–1934: Erich Kleiber 1934–1935: Wilhelm Furtwängler 1935–1936: Clemens Krauss 1936-tól kezdve több állandó karmester is működött, változó befolyással Heinz Tietjen művészeti vezetője alatt: 1933–1945: Robert Heger 1935–1938: Werner Egk 1935–1936: Hans Swarowsky 1935–1949: Johannes Schüler 1938–1942: Karl Elmendorff 1939–1945: Herbert von Karajan 1940–1942: Paul van Kempen A második világháború után különböző főkarmesterek voltak: 1945–1946: Karl Schmidt 1938–1951: Joseph Keilberth, Leopold Ludwig, Karl Fischer 1950–1951: Arnold Quennet, Hans Lowlein 1951–1953: Karl-Egon Gluckselig 1951–1954: Walter Lutze 1954–1955: Erich Kleiber – zenei főigazgató 1955–1962: Franz Konwitschny, Lovro von Matačić, Horst Stein 1961–1992: Heinz Fricke – zenei főigazgató 1961–1973: Heinz Rögner – állandó karmester 1962: Helmut Seydelmann – zenei főigazgató 1964–1990: Otmar Suitner 1984–2023: Siegfried Kurz – állandó karmester 1992–2023: Daniel Barenboim – zenei főigazgató (2002-ig művészeti vezető is) 2024-től : Christian Thielemann – zenei főigazgató Képek Jegyzetek Fordítás Ez a szócikk részben vagy egészben a Staatsoper Unter den Linden című olasz Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként. Ez a szócikk részben vagy egészben a Staatsoper Unter den Linden című német Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként.